
РЕПУБЛИКА СЕВЕРНА МАКЕДОНИЈА- KUZEY MAKEDONYA CUMHURYETİ
ОПШТИНА ЦЕНТАР ЖУПА – MERKEZ JUPA BELEDİYESİ
Бр. – Nо.01-22/1
03.01.2025 год./ yılı

ЕТИЧКИ КОДЕКС ЗА ВРАБОТЕНИТЕ ВО ОПШТИНА ЦЕНТАР ЖУПА
I. ОПШТИ ОДРЕДБИ
Член 1 
1. Овој Етички кодекс за вработените во општина Центар Жупа  (во понатамошниот текст: Кодексот) е документ што се основа на етичко однесување на вработените во општината за обезбедување на нивно поддржување на највисоки етички стандарди.
2. Целта на Кодексот е да оствари транспарентност, справедливост и одговорност на вработените, со цел да се зголеми довербата  кон општина Центар Жупа.
II. ПРИНЦИПИ НА ЕТИЧКО ОДНЕСУВАЊЕ
Член 2 
1. Честност и интегритет
· Вработените се должни да делуваат со чесност, почит, и придржување кон законските одредби и поставените прописи.
2. Професионализам
· Вработените треба да покажуваат висока професионална етика, одговорност и објективност во исполнувањето на своите задачи.
3. Непристрасност
· Вработените нетреба да се водат од лични или политички интереси, при донесувањето на одлуки.
4. Транспарентност и одговорност
· Општината и вработените треба да обезбедат достапни и точни информации за своите активности кон широката јавност.
III. ОДНЕСУВАЊЕ КОН СТРАНКИТЕ
Член 3 
1. Вработените треба да покажуваат љубезност, трпеливост и почит кон странките .
2. Должни се да обезбедат равноправност и достапност на услугите без дискриминација на база на раса, верска или етничка припадност.
3. Вработените во Општина Центар Жупа се должни да се однесуваат совесно, професионално и одговорно . Да ги почитуваат пропишаните процедури и рокови за постапување, да бидат лојални на својата организација, да избегнуваат судир на интереси и да се грижат за нејзиниот углед во јавноста без оглед дали се наоѓаат на работното место или не.


Член 4 
IV. КОНФЛИКТ НА ИНТЕРЕСИ
1. Вработените треба да го избегнуваат секој вид на конфликт на лични со службени интереси.
2. Доколку настане сомневање за конфликт на интерес, вработените се должни  да го пријават и да го известат лицето за интегритет назнечено во општина Центар Жупа
3.  Пријавувањето за корупција, недозволено, незаконско и неетичко однесување на лица кои што се вработени во општината не е лично прашање ниту право на избор, туку е должност на секој вработен, односно  е дел од службената должност и одговорност на секој вработен. Доколку вработениот не постапи согласно пропишаната процедура , против него ќе биде покрената соодветна постапка
4. Вработените кои се сведоци или имаат основни сомневања за незаконско, недозволено и неетичко однесување или дејствија на вработени во општината, мораат во писмена форма, телефонски или преку електронска пошта да го информираат лицето за интегритет во општината. 
5. Вработениот што пријавува корупција, недозволено, незаконско и неетичко однесување му се гарантира доверливост. Пријавителот има право на заштита од последици од извршеното пријавување

Член 5 
V. ПОСЛЕДИЦИ ЗА НАРУШУВАЊЕ НА КОДЕКСОТ
1. Однесувањето на вработениот спротивно од  Етичкиот Кодекс подлежи на дисциплинска одговорност.
2. Ништо  што е содржано во овој Кодекс не го ограничува вработениот во поглед на пријавувањето до надлежните органи на секое сомневање или постоење на докази за незаконско или противправно работење во службата.
3. За секое злонамерно или лажно пријавување или давање лажен исказ ќе бидат преземени законски утврдени мерки за одговорност.
4. Вработениот што ќе постапи со цел искористување на службената должност и положба, ќе се гони согласно закон .


Општина Центар Жупа
Градоначалник,
М-р. Аријан Ибраим

